ZAPISNIK
7. sjednice Vijeća Mjesnog odbora Dankovec
održane dana 14. prosinca 2021. u prostorijama objekta mjesne samouprave
Dankovec, Slanovečka 19, s početkom u 18,00 sati

NAZOČNI ČLANOVI VIJEĆA:
Ivica Ivanović, Josip Fabijanić, Dražen Zrinski, Petra Buhin i Slavko Stanić
Predsjedava: Ivica Ivanović, predsjednik Vijeća
Zapisnik vodi: Dražen Zrinski
      	Predsjednik konstatira, da  je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 7. sjednicu Vijeća Mjesnog odbora.
      	Bez rasprave, jednoglasno, Vijeće prihvaća tekst zapisnika 6. sjednice Vijeća Mjesnog odbora Dankovec, održane 16.studenog 2021.godine.
Na prijedlog predsjednika, Vijeće jednoglasno prihvaća dopunu dnevnog reda i utvrđuje

DNEVNI RED
1. Skidanje viška zemlje s asfalta na dijelu Ulice Sv.Barbare – donošenje zaključka;
2. Uklanjanje starog drveća opasnog za vozila i pješake na k.č. 12835, k.o. Čučer Novo – donošenje zaključka;
3. Prijedlog za formiranje/nadopunu zelenog otoka – davanje mišljenja;
4. Potreba obavljanja poslova domara  – donošenje zaključka;
5. Pitanja, prijedlozi i obavijesti            

Ad 1.  Skidanje viška zemlje s asfalta na dijelu Ulice Sv.Barbare
           Nakon provedene rasprave, Vijeće jednoglasno donosi 

ZAKLJUČAK

[bookmark: _GoBack]         I/ Predlaže se uklanjanje viška zemlje sa dijela kolnika i uz rub kolnika Ulice sv.Barbara i to od kbr. 80 do kbr.86, s nanesene uslijed nepovoljnih vremenskih uvjeta.
         II/ Gore navedeno predlaže se radi lakšeg prometovanja navedenom dionicom te sigurnosti svih sudionika u prometu.

Ad 2.  Uklanjanje starog drveća opasnog za vozila i pješake na k.č. 12865, k.o. Čučerje Novo
           Nakon provedene rasprave, Vijeće jednoglasno donosi 
ZAKLJUČAK
           Predlaže se uklanjanje starih, trulih stabala koja se nalaze u Ivanovićevoj ulici,  na k.č.br.12835 k.o. Čučerje Novo, obzirom ista ugrožavaju sigurnost svih sudionika u prometu navedenom ulicom, kako vozila, tako i pješaka.
AD 3.  Prijedlog za formiranje/nadopunu zelenog otoka
            Nakon provedene rasprave, Vijeće daje
MIŠLJENJE
I/ Predlaže se nadopuna zelenog otoka na lokaciji Čučerska cesta kod kbr. 246a spremnikom za plastiku.
II/ Predlaže se nadopuna zelenog otoka na lokaciji Ivanovićeva ulica kod kbr. 39 spremnikom za plastiku.

Ad 4.  Potreba obavljanja poslova domara
           Nakon provedene rasprave Vijeće jednoglasno donosi 
ZAKLJUČAK
I/ Predlaže se, zbog redovnog održavanja prostorija mjesne samouprave i sanitarnog čvora, kao i većeg broja korisnika prostora, angažirati osobu za obavljanje poslova domara.
II/ Predlaže se da poslove domara od 01. siječnja pa nadalje obavlja Verica Urbanovsky Vertuš iz Zagreba, Ivanovićeva ulica 38.
	Gđa. Vertuš je umirovljenica, kontakt broj:01/2914419.

Ad 5. Pitanja, prijedlozi i obavijesti
          Po ovoj točki nije bilo nikakvih pitanja, prijedloga i obavijesti.       
Završeno u 19,00 sati.
KLASA:026-02/21-002/2263
URBROJ:251-06-11-503-21-2
U Zagrebu,14.prosinca 2021.godine
Zapisnik sastavio: Dražen Zrinski                                            Predsjednik Vijeća MO Dankovec           
                                                                                                                    Ivica Ivanović
______________________                                                                ______________________

